ai4bharat/Pralekha huggingface dataset:
రైల్వే మంత్రిత్వ శాఖ
గరీబ్ కల్యాణ్ రోజ్ గార్ అభియాన్ కింద సెప్టెంబరు 18కల్లా 9,79,000కిపైగా పనిదినాలు కల్పించిన రైల్వేశాఖ
అమలుచేసిన ప్రాజెక్టులకోసం కాంట్రాక్టర్లకు రూ. 2056.97కోట్లు విడుదల
164 రైల్వే మౌలిక సదుపాయాల ప్రాజెక్టులతో
6 రాష్ట్రాల్లోని 116 జిల్లాల్లో పథకం అమలు,
బీహార్, జార్ఖండ్, మధ్యప్రదేశ్, ఒడిశా,
రాజస్థాన్, ఉత్తరప్రదేశ్ లలో పనిదినాల కల్పన
పథకం ప్రగతి, వలసకూలీలకోసం సృష్టించిన
అవకాశాలపై రైల్వే మంత్రి పర్యవేక్షణ
గరీబ్ కల్యాణ్ రోజ్ గార్ అభియాన్ పథకం కింద 2020వ సంవత్సరం సెప్టెంబరు 18కల్లా 6 రాష్ట్రాల్లో 9,79,000కిపైగా పనిదినాలు భారతీయ రైల్వే శాఖ కల్పించింది. బీహార్, జార్ఖండ్, మధ్యప్రదేశ్, ఒడిశా, రాజస్థాన్, ఉత్తరప్రదేశ్ రాష్ట్రాల్లో ఈ పథకం అమలు జరుగుతోంది.
ఈ పథకం కింద చేపట్చిన పనుల ప్రగతిని, ఆయా రాష్ట్రాల వలసకూలీల కోసం ఉపాధి పనుల కల్పన తీరును రైల్వేలు, వాణిజ్యం, పరిశ్రమల శాఖ మంత్రి పీయూష్ గోయెల్ నిశితంగా పర్యవేక్షిస్తూ వస్తున్నారు. రైల్వే మౌలిక సదుపాయాలకు సంబంధించిన దాదాపు 164 ప్రాజెక్టులను ఆయా రాష్ట్రాల్లో అమలు చేస్తున్నారు.
ఈ పథకం అమలుకోసం 2020వ సెప్టెంబరు 18కల్లా 12,276 మంది కార్మికులను వినియోగించారు. కాంట్రాక్టర్లకు చెల్లింపుకోసం 2,056.97కోట్ల రూపాయలు విడుదలైంది.
పథకం అమలులో ఆయా రాష్ట్రాల ప్రభుత్వాలతో పూర్తి స్థాయి సమన్వయం కోసం ప్రతి జిల్లాకు, రాష్ట్రానికి నోడల్ అధికారులను నియమించారు.
గరీబ్ కల్యాణ్ రోజ్ గార్ అభియాన్ కింద ప్రస్తుతం అమలవుతున్న పనుల సంఖ్యను రైల్వే శాఖ ఎంపిక చేసింది.  రైల్వే క్రాసింగులకు అప్రోచ్ రోడ్ల నిర్మాణం - నిర్వహణ,  రైలు మార్గాల వెంబడి కాలువలు, డ్రెయిన్ల నిర్మాణం-నిర్వహణ,  రైల్వే స్టేషన్లకు అప్రోచ్ రోడ్ల నిర్మాణం-నిర్వహణ,  రైలు మార్గం ప్రస్తుత కట్టడాలను విస్తరింపజేయడం,  రైల్వే స్థలాల చివరి హద్దులవద్ద చెట్ల పెంపకం,  ప్రస్తుతం రైల్వేల అధీనంలో ఉన్ననిర్మాణాల, వంతెనల రక్షణ పనులను ఈ పథకం కింద చేపట్టారు.
కోవిడ్-19 మహమ్మారి దెబ్బతో ఉపాధిని కోల్పోయి పెద్దసంఖ్యలో తమ సొంత ప్రాంతాలకు, గ్రామాలకు తిరిగి వచ్చిన వలస కూలీలకు ఆయా ప్రాంతాల్లో జీవనోపాధిని, ఆర్థిక సాధికారతను కల్పించడమే లక్ష్యంగా గరీబ్ కల్యాణ్ రోజ్ గార్ అభియాన్ పథకాన్ని గౌరవ ప్రధానమంత్రి నరేంద్ర మోదీ భారీ స్థాయిలో ప్రారంభించిన విషయాన్ని ఇక్కడ ప్రస్తావించుకోవాలి. 2020 జూన్ 20వ తేదీన ప్రధానమంత్రి ఈ భారీ ఉపాధి కల్పానా పథకాన్ని ప్రారంభించారు. గరీబ్ కల్యాణ్ రోజ్ గార్ అభియాన్ పథకం కింద మన్నిగల గ్రామీణ మౌలిక సదుపాయాల ఏర్పాటుకోసం 50వేల కోట్ల రూపాయలు ఖర్చు పెట్టనున్నట్టు ప్రధానమంత్రి ప్రకటించారు.
125 రోజుల ఈ పథకం అమలును ఒక పవిత్ర ఉద్యమం తరహాలో చేపట్టారు. వలస కూలీల జనాభా ఎక్కువగా ఉన్న బీహార్, ఉత్తరప్రదేశ్, మధ్యప్రదేశ్, రాజస్థాన్, జార్ఖండ్, ఒడిశా రాష్ట్రాల్లోని 116 జిల్లాల్లో 25 రకాల ప్రధాన పనులను, కార్యకలాపాలను చేపట్టారు. ఈ పథకం కింద చేపట్టిన ప్రజా ప్రయోజన పనుల వనరుల విలువ 50వేల కోట్ల రూపాయల వరకూ ఉంటుంది.
12 మంత్రిత్వ శాఖలు, విభాగాలు ఈ పథకం అమలులో పాలుపంచుకున్నాయి. పంచాయతీ రాజ్, రోడ్డు రవాణా, రహదారుల శాఖ, గనుల శాఖ, తాగునీరు పారిశుద్ధ్య శాఖ, పర్యావరణ శాఖ, రైల్వే శాఖ, పెట్రోలియం సహజ వాయువుల శాఖ, నూతన, పునరుత్పాదక ఇంధన వనరుల శాఖ, సరిహద్దు రహదారుల విభాగం, టెలికమ్యూనికేషన్లు, వ్యవవసాయ శాఖ ఈ పథకం అమలులో భాగస్వామ్యం వహించాయి. 25 ప్రజాప్రయోజన పనులు, జీవనోపాధి అవకాశాలను కల్పించే పనుల్లో ఈ శాఖలన్నీ పాలుపంచుకున్నాయి.
ప్రధాన మంత్రి కార్యాలయం
అగ్రదూత్ గ్రూపు వార్తా పత్రికల స్వర్ణోత్సవాల ను జులై 6వ తేదీనప్రారంభించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ అగ్రదూత్ గ్రూపు వార్తా పత్రికల స్వర్ణోత్సవాల ను 2022వ సంవత్సరం జులై 6వ తేదీ నాడు సాయంత్రం 4:30 గంటల కు వీడియో కాన్ఫరెన్స్ మాధ్యమం ద్వారా ప్రారంభించనున్నారు. ఈ సందర్భం లో అగ్రదూత్ స్వర్ణోత్సవ కమిటి చీఫ్ పేట్రన్, అసమ్ ముఖ్యమంత్రి డాక్టర్ హిమంత బిశ్వ శర్మ కూడా హాజరు కానున్నారు.
అగ్రదూత్ ను వారానికి రెండు సార్లు వెలువడే అస్సామీ భాషా పత్రిక గా ప్రారంభించడం జరిగింది. దీని ని అసమ్ కు చెందిన సీనియర్ జర్నలిస్టు శ్రీ కనక్ సేన్ దేకా గారు ఏర్పాటు చేశారు. 1995వ సంవత్సరం లో రోజువారీ గా వెలువడే వార్తా పత్రిక ‘దైనిక్ అగ్రదూత్’ ను ప్రారంభించడమైంది. ఈ పత్రిక అసమ్ లో ఒక విశ్వసనీయమైనటువంటి మరియు ప్రభావవంతమైనటువంటి గళం గా పేరు తెచ్చుకొంది.
రహదారి రవాణా, హైవేల మంత్రిత్వ శాఖ
పశ్చిమ బెంగాల్ లోని పశ్చిమ మేదినీపూర్ లో 5,351 కోట్ల రూపాయల విలువైన 4 ఎన్.హెచ్. ప్రాజెక్టులను ప్రారంభించి, శంకుస్థాపన చేసిన - శ్రీ నితిన్ గడ్కరీ
కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ, ఈ రోజు, పశ్చిమ బెంగాల్ లోని పశ్చిమ మేదినీపూర్ లో 5,351 కోట్ల రూపాయల విలువైన 4 ఎన్.హెచ్. ప్రాజెక్టులను ప్రారంభించి, శంకుస్థాపన చేశారు.
ఆయన ఈ రోజు జాతికి అంకితం చేసిన ఈ ప్రాజెక్టులలో ఖరగ్పూర్ నుండి చిచ్రా వరకు 613 కోట్ల రూపాయలతో నిర్మించిన 4 వరుసల రహదారి కూడా ఉంది. చుట్టుపక్కల గిరిజన ప్రాంతాల పురోగతి, శ్రేయస్సును నిర్ధారించడంలో ఈ రహదారి అభివృద్ధి చాలా దోహదపడుతుంది.
పనాగర్ నుండి దంకుని  వరకు 162 కిలోమీటర్ల మేర 4,215 కోట్ల రూపాయల వ్యయంతో నిర్మించనున్న 6 వరుసల రహదారి నిర్మాణానికి కూడా కేంద్ర మంత్రి ఈరోజు శంకుస్థాపన చేశారు. ఈ మార్గం నిర్మాణం వల్ల సిక్కిం, భూటాన్, నేపాల్, బంగ్లాదేశ్, అస్సాం, బీహార్, జార్ఖండ్, ఒడిశా, బంగాళాఖాతం ప్రాంతాలకు అనుసంధానం పెరుగుతుంది.
10 కి.మీ. మేర 175 కోట్ల రూపాయల వ్యయంతో నిర్మించనున్న 4 లైన్ల పురూలియా బైపాస్ కు కూడా కేంద్రమంత్రి శంకుస్థాపన చేశారు. ఈ బైపాస్ నిర్మాణం 2023 డిసెంబర్ నాటికి పూర్తి అవుతుంది. ఈ బైపాస్ నిర్మాణం వల్ల నగరం లోపల ట్రాఫిక్ సమస్యలు తీరడంతో పాటు, దుర్గాపూర్, అసన్సోల్, బొకారో ధన్ బాద్, జంషెడ్పూర్, రాంచీకి వెళ్లే వాహనాలు తమ ప్రయాణ సమయం, దూరం, ఖర్చు కూడా ఆదా అవుతుంది.
మంత్రిమండలి
మల్టీ స్టేట్ కో-ఆపరేటివ్ సొసైటీస్  చట్టం, 2002 కింద జాతీయ స్థాయి మల్టీ-స్టేట్ కో ఆపరేటివ్ ఎగుమతి సొసైటీ ఏర్పాటును ఆమోదించిన - కేంద్ర మంత్రివర్గం
మల్టీ స్టేట్ కో-ఆపరేటివ్ సొసైటీస్  చట్టం, 2002 కింద నమోదు చేసుకోవాల్సి ఉంది
పి.ఏ.సి.ఎస్. నుంచి ఏ.పి.ఈ.ఎక్స్ : ప్రాథమిక సంఘాలు, జిల్లా, రాష్ట్ర. జాతీయ స్థాయి సమాఖ్యలతో పాటు బహుళ రాష్ట్ర సహకార సంఘాలతో సహా ప్రాథమిక నుండి జాతీయ స్థాయి సహకార సంఘాలు దాని సభ్యులు కావచ్చు
ఈ సహకార సంఘాలన్నింటిలో వాటి నిబంధనల ప్రకారం ఎన్నుకున్న ప్రతినిధులు ఆయా బోర్డుల్లో సభ్యులుగా ఉంటారు.
సంబంధిత కేంద్ర మంత్రిత్వ శాఖల మద్దతుతో దేశవ్యాప్తంగా వివిధ సహకార సంఘాల ద్వారా ఉత్పత్తి అయిన మిగులు వస్తువులు / సేవలను ఎగుమతి చేయడానికి ఇది ఒక ఆధార సంస్థ గా పని చేస్తుంది.
సహకార సంస్థల సమ్మిళిత వృద్ధి నమూనా ద్వారా “సహకార్-సే-సమృద్ధి” లక్ష్యాన్ని సాధించడంలో ఇది సహాయం చేస్తుంది.
గౌరవనీయులైన ప్రధానమంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం, మల్టీ స్టేట్ కో-ఆపరేటివ్ సొసైటీస్  చట్టం, 2002 కింద జాతీయ స్థాయి మల్టీస్టేట్ కో-ఆపరేటివ్ ఎక్స్పోర్ట్ సొసైటీని ఏర్పాటు చేసి, ప్రోత్సహించడానికి ఆమోదించింది. సంబంధిత మంత్రిత్వ శాఖల మద్దతుతో ముఖ్యంగా విదేశీ వ్యవహారాల మంత్రిత్వ శాఖ, కేంద్ర వాణిజ్య శాఖ, కేంద్ర వాణిజ్య, పరిశ్రమల మంత్రిత్వ శాఖల ఎగుమతి సంబంధిత విధానాలు, పథకాలు, ఏజెన్సీల ద్వారా సహకార సంస్థలు, సంబంధిత సంస్థలు ఉత్పత్తి చేసే అన్ని వస్తువులు, సేవల ఎగుమతులను చేపట్టేందుకు 'మొత్తం ప్రభుత్వ విధానం' ను అనుసరించడం ద్వారా ఈ సొసైటీ ని ఏర్పాటు చేయాలని కేంద్ర మంత్రివర్గం నిర్ణయించింది.
ఎగుమతులను నిర్వహించడానికి, ప్రోత్సహించడానికి ఒక అనుసంధాన సంస్థ గా పని చేయడం ద్వారా ప్రతిపాదిత సొసైటీ సహకార రంగం నుంచి ఎగుమతులకు ప్రోత్సాహాన్ని అందిస్తుంది. అంతర్జాతీయ మార్కెట్లలో భారతీయ సహకార సంస్థల ఎగుమతి సామర్థ్యాన్ని వెల్లడించడంలో ఇది సహాయపడుతుంది. భారత ప్రభుత్వ వివిధ మంత్రిత్వ శాఖల ఎగుమతులకు సంబంధించిన వివిధ పథకాలు, విధానాల ప్రయోజనాలను 'మొత్తం ప్రభుత్వ విధానం' ద్వారా కేంద్రీకృత పద్ధతిలో పొందడంలో సహకార సంస్థలకు కూడా ఈ ప్రతిపాదిత సొసైటీ సహాయం చేస్తుంది. మెరుగైన ధరలను సాధించడం ద్వారా సభ్యులు ఇద్దరికీ ప్రయోజనం చేకూర్చే సహకార సంఘాల సమ్మిళిత వృద్ధి నమూనా ద్వారా, అదేవిధంగా, వారి వస్తువులు, సేవల ఎగుమతి తో పాటు, సొసైటీ ద్వారా ఉత్పత్తి అయిన మిగులు నుంచి పంపిణీ చేసిన డివిడెండ్ ద్వారా, “సహకార్-సే-సమృద్ధి” లక్ష్యాన్ని సాధించడంలో కూడా ఇది సహాయపడుతుంది.
ప్రతిపాదిత సొసైటీ ద్వారా చేసి అధిక ఎగుమతులు వివిధ స్థాయిలలో సహకార సంస్థల ద్వారా వస్తువులు, సేవల ఉత్పత్తిని పెంచుతాయి, తద్వారా సహకార రంగంలో మరింత ఉపాధికి దారి తీస్తుంది. అంతర్జాతీయ ప్రమాణాలకు అనుగుణంగా వస్తువులను ప్రాసెస్ చేసి, సేవలను మెరుగుపరచడం ద్వారా కూడా అదనపు ఉపాధి లభిస్తుంది. సహకార రంగంలో ఉత్పత్తుల ఎగుమతి పెరిగితే, “మేక్ ఇన్ ఇండియా” లక్ష్యం నెరవేరుతుంది. తద్వారా అది ఆత్మ-నిర్భర్-భారత్” కు దారి తీస్తుంది.
ఆర్థిక మంత్రిత్వ శాఖ
జాతీయ పెన్షన్ సిస్టమ్  లో 624.81 లక్షల చందాదారులు, వార్షిక సగటు వృద్ధి 22.88%
నిర్వహణలో ఉన్న మొత్తం పెన్షన్ ఆస్తులు  23.45% వార్షిక సగటు వృద్ధితో రూ. 8.82 లక్షల కోట్లు
నేషనల్ పెన్షన్ సిస్టమ్  లో భాగంగా వివిధ పథకాల కింద చందాదారుల సంఖ్య మార్చి 4, 2023 నాటికి 624.81 లక్షలకు పెరిగింది, మార్చి 2022లో 508.47 లక్షల మంది చందాదారులు ఉన్నారు, ఇది సంవత్సరానికి  22.88% పెరుగుదల .
టేబుల్ 1: నేషనల్ పెన్షన్ సిస్టమ్ మరియు అటల్ పెన్షన్ యోజన  కింద వివిధ పథకాలలో చందాదారుల సంఖ్య
|
|
5 మార్చి 2022
|
|
31 మార్చి 2022
|
|
04 మార్చి 2023
|
|
వార్షిక సగటు
వృద్ధి %
|
|
కేంద్ర ప్రభుత్వం
|
|
22.76
|
|
22.84
|
|
23.86
|
|
4.80
|
|
రాష్ట్ర ప్రభుత్వం
|
|
55.51
|
|
55.77
|
|
60.72
|
|
9.39
|
|
కార్పొరేట్
|
|
13.84
|
|
14.05
|
|
16.63
|
|
20.19
|
|
అన్ని సిటిజన్ మోడల్
|
|
21.51
|
|
22.92
|
|
28.40
|
|
32.02
|
|
ఎన్ పీ ఎస్ లైట్|
|
41.88
|
|
41.87
|
|
41.77
|
|
-0.25
|
|
ఏ పీ వై
|
|
352.97
|
|
362.77
|
|
453.42
|
|
28.46
|
|
మొత్తం
|
|
508.47
|
|
520.21
|
|
624.81
|
|
22.8801 ఏప్రిల్ 2015 నుంచి ఎటువంటి తాజా నమోదుకు అనుమతి లేదు
4 మార్చి 2023 నాటికి, నిర్వహణలో ఉన్న మొత్తం పెన్షన్ ఆస్తులు  రూ. 8.82 లక్షల కోట్లు 23.45% వార్షిక సగటు వృద్ధిని చూపుతున్నాయి .
టేబుల్ 2: నేషన్ పెన్షన్ సిస్టమ్ మరియు అటల్ పెన్షన్ యోజన కింద నిర్వహణలో ఉన్న మొత్తం ఆస్తులు 
|
|
5 మార్చి 2022
|
|
31 మార్చి 2022
|
|
04 మార్చి 2023
|
|
వార్షిక సగటు
వృద్ధి %
|
|
కేంద్ర ప్రభుత్వం
|
|
2,15,176.58
|
|
2,18,576.94
|
|
2,55,207.38
|
|
18.60
|
|
రాష్ట్ర ప్రభుత్వం
|
|
3,58,902.07
|
|
3,69,426.72
|
|
4,39,494.10
|
|
22.46
|
|
కార్పొరేట్
|
|
85,081.03
|
|
90,633.28
|
|
1,14,871.58
|
|
35.01
|
|
అన్ని సిటిజన్ మోడల్
|
|
30,221.83
|
|
32,345.77
|
|
41,302.53
|
|
36.66
|
|
ఎన్ పీ ఎస్ లైట్|
|
4,612.86
|
|
4,686.74
|
|
4,877.71
|
|
5.74
|
|
ఏ పీ వై
|
|
20,347.94
|
|
20,922.58
|
|
26,113.66
|
|
28.34
|
|
మొత్తం
|
|
7,14,342.31
|
|
7,36,592.03
|
|
8,81,866.97
|
|
23.45
ఎన్ పీ ఎస్ మరియు ఏ పీ వై గురించి మరింత సమాచారం కోసం దయచేసి www.pfrda.org.in ని సందర్శించండి
(Visitor Counter : 88
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఇ పథకం- పిఎంఇజిపి - స్వావలంబన దిశగా అంజూ దేవి ప్రయాణం
అంజు దేవి బీహార్కు చెందిన మహిళ. ఆమె మధుబని పెయింటింగ్లో డిప్లొమా పొందేందుకు # పిఎంఇజిపి పథకం తోడ్పడమే కాక ఆమె తన స్వంత సంస్థను ప్రారంభించేందుకు రుణాన్ని అందించింది. మధుబని కళ పట్ల తనకున్న అభిరుచిని సజీవంగా నిలుపుకొని, దానిని ఆర్ధిక ప్రతిపాదనగా మార్చాలని, మరణిస్తున్న కళను పునరుద్ధరించాలని ఆమె నిర్ణయించుకుంది. నేడు ఆమె సంస్థ ఎస్ఎస్డి మిథిలా ఆర్ట్స్ ఆమెను ఉన్నతమైన వ్యాపారవేత్తగా ఆమెను చేయడమే కాక అనేకమంది ఇతర మహిళలకు ఉపాధిని కల్పించడం ద్వారా స్వావలంబం చేసింది.
మీకు ఆసక్తి ఉన్న, మిమ్మల్ని స్వావలంబం చేయడమే కాక మీ చుట్టూ ఉన్న ఇతర మహిళలకు ఉపాధిని కల్పించగల కార్యకలాపాన్ని ఎంచుకోండి. కృషి, పట్టుదల, నాణ్యమైన ఉత్పత్తి, నిరంతర ఆవిష్కరణ విజయానికి దారి తీస్తాయి, అన్నది ఇతర మహిళలకు ఇస్తున్న సందేశం.
పిఎంఇజిపి పథకం ఆర్థిక, శిక్షణా మద్దతును అందించగా, అంజుదేవి, అనేకమంది ఇతర మహిళల విజయానికి ఎంఎస్ఎంఇ మార్గాన్ని సుగమం చేస్తుంది.
రసాయనాలు, ఎరువుల మంత్రిత్వ శాఖ
పిఎంబిజెపి గురించి పిల్లల్లో అవగాహన పెంచేందుకు 5వ ఔషధి దివస్లో భాగంగా 34 ప్రదేశాలలో బాలమిత్ర దివస్ నిర్వహణ
పిఎంబిజెపిలో మైగవ్ ప్లాట్ఫార్మ్పై బాలమిత్రులకు ఆన్లైన్ క్విజ్ పోటీ నిర్వహణ
ప్రస్తుతం సాగుతున్న జన ఔషధి దివస్ 2023లో నాలుగవ రోజును ఆదివారంనాడు బాల మిత్ర దివస్గా జరుపుకున్నారు. ఐదవ జన ఔషధి దివస్ సందర్భంగా దేశవ్యాప్తంగా వారంరోజు వేడుకలను ఫార్మస్యూటికల్స్ & మెడికల్ డివైసెస్ బ్యూరో ఆఫ్ ఇండియా  నిర్వహిస్తోంది. ప్రధాన మంత్రి భారతీయ జనౌషధి పరియోజన  నాలుగవ రోజు వేడుకలను పిల్లలకు అంకితం చేశారు.
ఈ సందర్భంగా, పిల్లలకు ఆన్లైన్ క్విజ్ పోటీని నిర్వహించి, ఇందులో గెలిచిన 50మంది విజేతలకు రూ. 500 చొప్పున నగదు బహుమానం ఇచ్చారు. ఈ క్విజ్ ద్వారా జన ఔషధి పథకం, దాని ప్రయోజనాల గురించి పిల్లలకు అవగాహన కల్పించారు.
ఆదివారం జన ఔషధి సందేశాన్ని వ్యాప్తి చేసేందుకు పాఠశాల ఆవరణలో నిర్వహించిన కార్యక్రమాల్లో పాలుపంచుకునేందుకు పెద్ద సంఖ్యలో పిల్లలు ఈ వేడుకలో భాగమయ్యారు. పిఎంబిజెపికి సంబంధించిన జ్ఞానాన్ని వ్యాప్తి చేసేందుకు పిల్లలకు మాస్కులను, బెలూన్లను, స్కైలాంటర్న్లను ఎగురవేయడాన్ని పిఎంబిఐ నిర్వహించింది.
పరియోజన ప్రయోజనాలు దేశంలో నలుమూలలకు చేరేందుకు మహిళలు, వృద్ధులను, విద్యార్దులు, పిల్లలు సహా సాధారణ ప్రజానీకంతో కలిసి పని చేసేందుకు పిఎంబిజెపి కింద పిఎంబిజెపి అమలు సంస్థ అయిన ఫార్మస్యూటీకల్స్& మెడికల్ డివైసెస్ బ్యూరో ఆఫ్ ఇండియా  ఈ కార్యక్రమాలను నిర్వహిస్తోంది.
జన ఔషధి పథకంపై అవగాహన కల్పించడంపై దృష్టిపెట్టి వివిధ నగరాలలో 1 మార్చి 2023 నుంచి 7 మార్చి 2023 వరకు పలు కార్యక్రమాలు నిర్వహించేందుకు ఫార్మస్యూటికల్స్ విభాగం ప్రణాళికకు రూపకల్పన చేసింది.దేశవ్యాప్తంగా అన్ని రాష్ట్రాలు/ కేంద్రపాలిత ప్రాంతాలలో పిఎంబిజెకె యజమానులు, లబ్ధిదారులు, రాష్ట్ర/ యుటి అధికారులు, ప్రజా ప్రతినిధులు, వైద్యులు, ఆరోగ్య కార్యకర్తలు, నర్సులు, ఫార్మసిస్టులు & జన ఔషధి మిత్రులను కలుపుకుని సెమినార్లు, పిల్లలు, మహిళలు, ఎన్జీవోల కోసం కార్యక్రమాలు, హెరిటేజ్ వాక్స్, ఆరోగ్య శిబిరాలు నిర్వహిస్తోంది.
దేశంలోని ప్రతిమారుమూల ప్రాంతంలో కూడా సరసమైన ధరలో ఔషధాలు ప్రజలకు సులువుగా అందుబాటులోకి వచ్చేలా ఈ పథకం ఖరారు చేస్తుంది.
ప్రధానమంత్రి భారతీయ జన ఔషధి కేంద్రాలను డిసెంబర్ 2023 నాటికి 10,000కు పెంచాలనే లక్ష్యాన్ని ప్రభుత్వం పెట్టింది. పిఎంబిజెపిలోని ఉత్పత్తుల బాస్కెట్లో 1759 మందులు, 280 శస్త్ర పరికరాలు ఉన్నాయి. అంతేకాక, కొత్త మందులు, ప్రోటీన్ పొడి, మాల్ట్ ఆధారిత ఆహార సప్లిమెంట్లు, ప్రోటీన్ బార్లు, ఇమ్యూనిటీ  బార్లు, వంటి న్యూట్రాస్యూటికల్స్ ఉత్పత్తులు, శానిటైజర్లు, మాస్కులు, గ్లూకోమాటర్లు, ఆక్సిమీటర్లు తదితరాలను కూడా ప్రారంభించింది.
పిఎంబిజెపి కింద అందుబాటులో ఉండే మందులు బ్రాండెడ్ ధరలకన్నా 50%-90% తక్కువ ధరలో ఉంటాయి. ఆర్థిక సంవత్సరం 2021-2022లో పిఎంబిజెపి రూ. 893.56 కోట్ల  అమ్మకాలను సాధించింది. ఆర్థిక సంవత్సరం లో పిఎంబిజెపి రూ. 1100 కోట్లకు పైగా అమ్మకాలను సాధించి, ప్రస్తుత ఆర్ధిక సంవత్సరంలో పౌరులకు దాదాపు రూ. 6600 కోట్లను ఆదా చేసేందుకు తోడ్పడింది.
హోం మంత్రిత్వ శాఖ
నేషనల్ రిక్రూట్మెంట్ ఏజెన్సీ  ఏర్పాటును ఆమోదించినందుకు ప్రధానమంత్రి శ్రీ నరేంద్ర మోదీకి కృతజ్ఞతలు తెలిపిన కేంద్ర హోంమంత్రి శ్రీ అమిత్ షా .
“ భారత యువతకు ఇది చరిత్రాత్మక దినం”
“ ఉద్యోగ నియామక ప్రక్రియను సులభతరం చేసి, పారదర్శకత కల్పించడం ద్వారా ఉద్యోగార్ధులకు తగిన హక్కును ప్రధానమంత్రి శ్రీ నరేంద్ర మోదీ కల్పించారు.”
“ ఎన్.ఆర్.ఎ ఏర్పాటుకు నిర్ణయం, శ్రీ నరేంద్ర మోదీ ప్రభుత్వం తీసుకున్న అపూర్వమైన చర్య.ఇది ఉమ్మడి పరివర్తనాత్మక రిక్రూట్మెంట్ ప్రక్రియకు వీలు కల్పిస్తుంది.”
“ ఈ పరివర్తనాత్మక సంస్కరణ, ఉమ్మడి అర్హత పరీక్ష  ద్వారా కేంద్ర ప్రభుత్వ ఉద్యోగాలకు పలు పరీక్షలురాసే ఇబ్బందులు తొలగిస్తుంది.”
“ ప్రతి జిల్లాలో పరీక్షా కేంద్రాల ఏర్పాటు, పలు భాషలలో పరీక్షల నిర్వహణ, మూడు సంవత్సరాలపాటు సెట్ స్కోరు చెల్లుబాటువంటి వాటివల్ల ,సమాజంలోని అన్ని వర్గాల వారికి ఎన్.ఆర్.ఎ సమాన అవకాశాలు కల్పిస్తుంది.”
“ ఒకే పరీక్ష వల్ల ఆర్ధిక భారం తగ్గుతుంది. ఇది అభ్యర్ధులకు ఎంతగానో ప్రయోజనం కలిగిస్తుంది.”
కేంద్రకేబినెట్ ఈరోజు నిర్వహించిన సమావేశంలో ,నేషనల్ రిక్రూట్మెంట్ ఏజెన్సీ  ఏర్పాటును ఆమోదించినందుకు ప్రధానమంత్రి శ్రీ నరేంద్ర మోదీకి కేంద్ర హోంమంత్రి శ్రీ అమిత్ షా కృతజ్ఞతలు తెలిపారు. ఇది భారతీయ యువతకు చరిత్రాత్మక దినమని అంటూ శ్రీ అమిత్ షా, “ ఈ పరివర్తనాత్మక సంస్కరణ, ఉమ్మడి అర్హత పరీక్ష  ద్వారా కేంద్ర ప్రభుత్వ ఉద్యోగాలకు పలు పరీక్షలురాసే ఇబ్బందులు తొలగిస్తుంది” అని అన్నారు.
“ ప్రతి జిల్లాలో పరీక్షా కేంద్రాల ఏర్పాటు, పలు భాషలలో పరీక్షల నిర్వహణ, మూడు సంవత్సరాలపాటు సెట్ స్కోరు చెల్లుబాటువంటి వాటివల్ల , సమాజంలోని అన్ని వర్గాల వారికి ఎన్.ఆర్.ఎ సమాన అవకాశాలు కల్పిస్తుంది. ఒకే పరీక్ష వల్ల ఆర్థిక భారం కూడా తగ్గుతుంది. ఇది అభ్యర్ధులకు ఎంతగానో ప్రయోజనకరం” అని శ్రీ అమిత్ షా అన్నారు.
“ నేషనల్ రిక్రూట్ మెంట్ ఏజెన్సీ ఏర్పాటు శ్రీ నరేంద్రమోదీ ప్రభుత్వం తీసుకున్న అపూర్వమైన చర్య.ఇది ఉమ్మడి పరివర్తనాత్మక రిక్రూట్మెంట్ ప్రక్రియకు వీలు కల్పిస్తుంది. ఉద్యోగ నియామక ప్రక్రియను సులభతరం చేసి, పారదర్శకత కల్పించడం ద్వారా దేశ ఉద్యోగార్ధులకు తగిన హక్కును ప్రధానమంత్రి శ్రీ నరేంద్ర మోదీ కల్పించారు.” అని అమిత్ షా పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
కోవిడ్ -19 మహమ్మారి సమయంలో అథ్లెట్లు, కోచ్ల కోసం ప్రభుత్వం తీసుకున్న చర్యలు
స్పోర్ట్ అథారిటీ ఆఫ్ ఇండియా  మద్దతు ఉన్న ఆటగాళ్ళు, కోచ్లకు ఆర్థికపరమైన ప్రయోజనాల విషయంలో ఎటువంటి కోత వేయలేదు. పైగా లాక్డౌన్ వ్యవధిలో, ఆటగాళ్ళు తమ శిక్షణను కొనసాగించడానికి ఈ క్రింది సౌకర్యాలను అందించారు:
- అథ్లెట్ల కోసం కోచ్లు రెగ్యులర్ ఆన్లైన్ ట్రైనింగ్ / క్లాస్ నిర్వహించారు. అథ్లెట్లకు రోజువారీ ప్రాక్టీస్ కోసం ఆన్లైన్ శిక్షణా మాడ్యూల్ను అందించారు.
- అథ్లెట్లతో వారి నైతిక స్థైర్యాన్ని పెంచడానికి, ఈ కఠినమైన సమయాల్లో వారిని ప్రేరేపించడానికి నిత్యం కోచ్ లు మాట్లాడుతూనే ఉన్నారు. స్పోర్ట్స్ సైకాలజీ, స్పోర్ట్స్ సైన్స్ / మెడికేటింగ్, కోవిడ్ 19 లో పోషణ, బలం, కండిషనింగ్, హై పెర్ఫార్మెన్స్ స్పోర్ట్స్ ఎన్విరాన్మెంట్, యాంటీ డోపింగ్, వీడియో కాన్ఫరెన్సింగ్, ఫేస్బుక్ లైవ్, ఇన్స్టాగ్రామ్ లైవ్ వంటి సోషల్ మీడియా ద్వారా నిపుణుల సెమినార్లు, వర్క్షాప్లు నిర్వహించారు. కఠినమైన సమయాల్లో ఒత్తిడి, నిరాశను ఎలా ఎదుర్కోవాలో అథ్లెట్లకు అవగాహన కల్పించడం, శిక్షణకు ఆటంకం కలిగించకుండా వారి లక్ష్యాలపై దృష్టి పెట్టడం జరిగింది.
- అథ్లెట్లు, కోచ్ ఎడ్యుకేషన్ ప్రోగ్రాం, కోచ్ డెవలప్మెంట్ ప్రోగ్రాం  నిర్వహించి, విదేశీ క్రీడాకారులు, క్రీడా నిపుణులు వివిధ క్రీడా విభాగాలలో ఉపన్యాసం ఇచ్చారు. వివిధ క్రీడాంశాల సెషన్లో మొత్తం 10483 కోచ్లు, 3818 కోచ్లు స్పోర్ట్స్ సైన్స్ సెషన్లో పాల్గొన్నారు.
- అథ్లెట్లకు అవసరమైన క్రీడా సామగ్రి ని ఎస్ఏఐ ప్రాంతీయ కేంద్రాలు, రాష్ట్ర ప్రభుత్వాలు, స్వచ్ఛంద సంస్థల సహాయంతో వారి ఇళ్లలో అందించారు. ఇంకా, లాక్డౌన్ కారణంగా వారి ప్రదేశాలకు తిరిగి వెళ్ళలేని ఒలింపిక్ శిక్షణ తీసుకునే అథ్లెట్లకు ఎస్ఏఐ సెంటర్లలో శిక్షణ కోసం వారి గదులకె వెళ్లి పరికరాలు ఇచ్చారు.
- 2021 ఒలింపిక్ శిక్షణ తీసుకునే అథ్లెటిక్స్ కి జాతీయ కోచింగ్ సెంటర్లు తిరిగి ప్రారంభమయ్యాయి.
ఈ సమాచారాన్ని కేంద్ర యువజన వ్యవహారాలు, క్రీడల శాఖ సహాయ మంత్రి శ్రీ కిరణ్ రిజు ఈ రోజు లోక్సభలో లిఖితపూర్వక సమాధానంలో ఇచ్చారు.
ప్రధాన మంత్రి కార్యాలయం
2022 ఆగస్టు 28వ తేదీ నాటి ‘మన్ కీ బాత్’ ఆధారం గా రూపొందించిన క్విజ్లో నమో ఏప్ ద్వారా పాలుపంచుకోవలసింది గా ప్రజల కు విజ్ఞప్తి చేసిన ప్రధాన మంత్రి
2022వ సంవత్సరం లో ఆగస్టు 28వ తేదీ నాటి ‘మన్ కీ బాత్’  కార్యక్రమం ఆధారం గా రూపొందించిన ఒక క్విజ్ లో నమో ఏప్  ద్వారా పాలుపంచుకోవలసింది గా ప్రజల కు ప్రధాన మంత్రి శ్రీ నరేంద్ర మోదీ విజ్ఞప్తి చేశారు. ఈ క్విజ్ బుధవారం వరకు, అంటే 2022 ఆగస్టు 31వ తేదీ వరకు, మాత్రమే అందుబాటు లో ఉంటుంది.
ప్రధాన మంత్రి ఒక ట్వీట్ లో -
‘‘ఈ రోజు న ప్రసారం అయిన #MannKiBaat  కార్యక్రమం ఆధారం గా రూపొందించిన క్విజ్ లో మీరు పాల్గొన్నారా?’’ అని పేర్కొన్నారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
బ్యాటరీ వ్యర్ధాల నిర్వహణకు పర్యావరణ పరిహార నిధులు
బ్యాటరీల వ్యర్ధాలను పర్యావరణ అనుకూలంగా నిర్వహించడం కోసం 22.08.2022న మంత్రిత్వ శాఖ బ్యాటరీల వ్యర్ధాల నిర్వహణ నిబంధనలు,2022న జారీ చేసింది. ఈ నియమాల ప్రకారం రీసైకలర్లు , రిఫర్బిషర్లు  సంబంధిత రాష్ట్ర కాలుష్య నియంత్రణ బోర్డులు/ కాలుష్య నియంత్రణ కమిటీలలో తప్పనిసరిగా నమోదు చేసుకోవాలని నిర్దేశించారు. కేంద్ర కాలుష్య నియంత్రణ బోర్డు నిర్దేశించిన మార్గదర్శకాలకు అనుగుణంగా రీసైక్లింగ్/ రిఫర్బర్బిష్మెంట్ ప్రక్రియను తప్పనిసరిగా పాటిస్తూ చేపట్టాలని రీసైక్లర్లు & రిఫర్బరిషర్లను నిర్దేశించింది. తమ కార్యకలాపాల నుంచి వెలువడే వ్యర్ధాలను హజార్డస్ & అదర్ వేస్ట్స్  నిబంధనలు 2016కు అనుగుణంగా రీసైక్లర్లు, రిఫర్బిషర్లు చేపట్టడాన్ని తప్పనిసరి చేసింది.
వివిధ ఉత్పత్తిదారులు లేక సంస్థల నుంచి తాము సేకరించిన లేక అందుకున్న బ్యాటరీల వ్యర్ధాల పరిమాణాన్ని, రీసైక్లింగ్ / రిఫర్బరిష్మెంట్ తర్వాత ఉత్పత్తి అయ్యే ప్రమాదకర & ఘన వ్యర్ధాలు లేక ప్లాస్టిక్ వ్యర్ధాల పరిమాణాన్ని, దాని విసర్జన పరిమాణానికి సంబంధించిన సమాచారం గురించి ప్రతి త్రైమాసికంలో, ఆ త్రైమాసిక ముగింపు తర్వాత నెలాఖరులో దాఖలు చేయాలి.
బ్యాటరీ వ్యర్ధాల నిర్వహణ నిబంధనలు, 2022 కింద సేకరించిన పర్యావరణ పరిహారాన్ని సేకరించని, రీసైకిల్ చేయని లేదా రిఫఱ్బరిష్ చేయని బ్యాటరీ వ్యర్ధాల సేకరణ, పునరుపయోగం లేదా పునరుద్ధరణ కోసం ఉపయోగించాలి. బ్యాటరీ వ్యర్ధాల నిర్వహణ కోసం నిధుల వినియోగానికి సంబంధించిన పద్ధతిని నిబంధనల కింద ఏర్పాటు చేసిన అమలు కమిటీ కేంద్ర ప్రభుత్వ ఆమోదం కోసం పంపుతుంది.
బ్యాటరీ వ్యర్ధాల నిర్వహణ నిబంధనలు, 2022ను 22 ఆగస్టు 2022న నోటిఫై చేశారు.
ఆర్ధిక సంవత్సరం 2022-23కు సంబంధించి పొడిగించిన ఉత్పత్తిదారుల బాధ్యత కింద బాధ్యతలను నిర్వర్తించడానికి వార్షిక రిటర్నులను దాఖలు చేయడానికి ఆఖరు తేదీ 30 జూన్ 2023.
ఈ సమాచారాన్ని కేంద్ర పర్యావరణం, అడవులు, పర్యావరణ మార్పు మంత్రిత్వ శాఖ సహాయ మంత్రి శ్రీ అశ్విని కుమార్ చౌబే రాజ్యసభలో అడిగిన ప్రశ్నకు జవాబిస్తూ వెల్లడించారు.
ప్రధాన మంత్రి కార్యాలయం
భారతదేశం లోవిద్య ను సమాజం లో అన్ని వర్గాల ను కొలుపుకొని పోయేదిగాను, పరిపూర్ణమైనటువంటిది గాను, మూలాల నుఅంటిపెట్టుకొన్నది గాను మరియు రాబోయే కాలం లో అవసరాల ను తీర్చగలిగేది గాను మలచడంకోసం ‘జాతీయ విద్య విధానం 2020’ ని రూపొందించడమైంది:ప్రధాన మంత్రి
జాతీయ విద్య విధానాన్ని గురించి కేంద్ర విద్య శాఖ మంత్రి వ్రాసిన ఒక వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు.
కేంద్ర మంత్రి శ్రీ ధర్మేంద్ర ప్రధాన్ ఎక్స్ మాధ్యం లో పొందుపరచిన ఒక పోస్టు కు ప్రధాన మంత్రి ప్రతిస్పందిస్తూ -
‘భారతదేశం లో విద్య ను సమాజం లోని అన్ని వర్గాల ను కలుపుకొని పోయేదిగాను, పరిపూర్ణమైనటువంటిది గాను, మూలాల ను అంటిపెట్టుకొన్నది గాను మరియు రాబోయే కాలం లో అవసరాల ను తీర్చగలిగేది గాను మలచడం కోసం ‘జాతీయ విద్య విధానం 2020’ ని ఏ విధం గా సమగ్రమైంది గా తీర్చిదిద్దడం జరిగిందో కేంద్ర విద్య శాఖ మంత్రి శ్రీ @dpradhanbjp గారు వ్రాశారు.. ఆ వ్యాసాన్ని చదువగలరు.’’ అని ఎక్స్ మాధ్యం లో ఒక ట్వీట్ లో పేర్కొన్నారు.
(
ఈశాన్య ప్రాంత అభివృద్ధి మంత్రిత్వ శాఖ
135 కోట్ల జనాభా గల భారత్ లో వాక్సినేషన్ కార్యక్రమం సజావుగా సాగుతోంది: కేంద్ర మంత్రి డాక్టర్ జితేంద్ర సింగ్
ఈశాన్య ప్రాంతాల అభివృద్ధి , పిఎంఓ, సిబ్బంది, ప్రజా సమస్యలు, పెన్షన్లు, అణుశక్తి, అంతరిక్ష శాఖల సహాయ మంత్రి  డాక్టర్ జితేంద్ర సింగ్ ఈ రోజు మాట్లాడుతూ, భారతదేశం 135 కోట్ల జనాభా, విభిన్నమైన వ్యక్తులు ఉన్నప్పటికీ, దేశవ్యాప్తంగా టీకా కార్యక్రమం ఏ మాత్రం తీసిపోకుండా సజావుగా సాగుతోంది. జమ్మూ కాశ్మీర్లో మాత్రమే, 45 ఏళ్లు పైబడిన 66% జనాభాకు మొదటి మోతాదు వ్యాక్సిన్ లభించిందని ఆయన చెప్పారు.
సంసద్ / రాజ్యసభ టీవీకి ఇచ్చిన ప్రత్యేక ఇంటర్వ్యూలో డాక్టర్ జితేంద్ర సింగ్ మాట్లాడుతూ, 100 మిలియన్ మోతాదుల వ్యాక్సిన్ను భారత్ వేగంగా అందిస్తుందని, 18 ఏళ్లు పైబడిన వారికి టీకాలు వేయడం ప్రారంభించాలని ఆయన అన్నారు. ఈ అంశాన్ని రాజకీయం చేయకుండా, దేశంలో టీకాను ఒక పెద్ద ఉద్యమంగా మార్చడానికి అందరూ సహకరించాలని ఆయన కోరారు.
వ్యాక్సిన్ తీసుకోవడంలో ప్రారంభ సంకోచం, భయం వంటి పరిస్థితులను అధిగమించామని డాక్టర్ జితేంద్ర సింగ్ చెప్పారు. నేడు దేశంలోని ప్రతి ప్రాంతంలో, అర్హతగల అన్ని వయసుల వారు టీకాలు వేయించుకోడానికి భారీ సంఖ్యలో వస్తున్నారు. మహమ్మారి రెండవ తరంగం అర్హతగల వారందరికీ వ్యాక్సిన్లు పొందవలసిన అవసరాన్ని మరింత పునరుద్ఘాటించింది అని అన్నారు.
జమ్మూ, కశ్మీర్లో ఇటీవల కోవిడ్ పెరుగుదల గురించి ఒక ప్రశ్నకు సమాధానమిస్తూ, డాక్టర్ జితేంద్ర సింగ్, ఏప్రిల్ చివరి నుండి మే వరకు మొత్తం జమ్మూ కశ్మీర్ ముఖ్యంగా జమ్మూ జిల్లా పెరిగిన పాజిటివ్ రేటు, మరణాల రేటును పెంచిందని, ఇది పరిపాలనకు ఆందోళన కలిగించే విషయంగా మారింది. అయితే, గత ఒక వారంలో, ఈ పారామితులు, పాజిటివిటీ రేటులో తగ్గుముఖం పడుతున్న ధోరణి ఉంది అని అయన చెప్పారు.
జమ్మూ కాశ్మీర్లో మరణాల రేటు మే 17 వ తేదీ పరిసరాలలో అధికంగా కనిపించిందని ఇప్పుడు క్షీణతను చూపుతోంది అని అన్నారు. 45 సంవత్సరాల కంటే ఎక్కువ వయస్సు ఉన్న 66% మందికి కేంద్ర భూభాగంలో మొదటి మోతాదు వ్యాక్సిన్ వేసుకున్నారని అన్నారు.
ఈశాన్య ప్రాంతాలు హాట్ స్పాట్గా మారుతున్నట్లు వచ్చిన నివేదికలను ప్రస్తావిస్తూ డాక్టర్ జితేంద్ర సింగ్ ఇటీవలి కాలంలో, మొదటి తరంగంలో ప్రభావితం కాని ఈశాన్య రాష్ట్రాలు, కోవిడ్ పాజిటివ్ కేసులలో బాగా పెరిగాయి. కానీ దానిని ఎదుర్కోగల సంసిద్ధత, మౌలిక సదుపాయాలు ఉన్నాయి, పరిస్థితిని సంతృప్తికరంగానే ఉందని, సామాన్య ప్రజలలో విపరీతమైన విశ్వాసం ఉందని ఆయన తెలిపారు.
ఈశాన్య రాష్ట్రాల్లో వివిధ ప్రాంతాలలో 8 ఆక్సిజన్ ప్లాంట్లను ఏర్పాటు చేయడానికి ముందుకు వచ్చిన జపాన్, యుఎన్డిపిల సహకారాన్ని కూడా డాక్టర్ జితేంద్ర సింగ్ ప్రస్తావించారు. ఈశాన్య ప్రాంతంలో ఇప్పటికే 71 లక్షల మందికి టీకాలు వేసినట్లు ఆయన చెప్పారు.
<><><><><>
(Visitor Counter : 113